เคยไปบรรยายสรรพคุณทำลายล้างสิ่งอุดตันลำไส้จากชากุหลาบที่มีฤทธิ์เป็นยาระบายอ่อนๆ เอาไว้ให้ม๊าได้รับรู้ พอได้ผ่านบูธชาตรามือที่เดอะมอลล์ รามคำแหง (ฝั่งเดียวกับสตาร์บัคส์ ด้านหน้าซุปเปอร์มาร์เก็ต ก่อนออกที่จอดรถ ชั้น 1) เลยสอยติดมือกลับมาฝากทันที 

คำแรกที่กินชากุหลาบน้ำผึ้ง 
ม๊า : หวานเหมือนกันเน๊อะ แต่ก็หอมกุหลาบดีนะ 
เรา : อืม หวาน .. งั้นม๊าลองชากุหลาบลิ้นจี่มะนาวนะ

ม๊าก็จัดการคำที่สอง 

ม๊า : อันนี้อร่อยดีอ่ะ 
เรา : เค้าว่าอันนี้แรงสุดเลยนะ 

ผ่านไปสองชั่วโมงกว่า อาการก็มา ฤทธิ์ยาระบายอ่อนๆ ก็ทำให้ผู้ใหญ่อายุเลยวัยกลางคนระบายไปได้ 5 รอบเต็มๆ เรานี่กลั๊วกลัวตะต้องพาม๊าส่ง รพ. เพราะเสียน้ำให้กับการกินน้ำ 

เอาเป็นว่าเป็นเครื่องดื่มที่อร่อย แต่เหมาะกับการดื่มที่บ้านเท่านั้นค่ะ ไม่งั้นชีวิตมีปัญหาแน่ๆ 